

**REPUBLIKA HRVATSKA**

**ZAGREBAČKA ŽUPANIJA**

**OPĆINA LUKA**



KLASA:340-01/21-01/1

URBROJ:238/39-01-21-8

Luka, 17. lipnja 2021.

Na temelju članka 101. Zakona o cestama („Narodne novine“, broj 84/11, 22/13, 54/13, 148/13, 92/14 i 110/19), i članka 82. Statuta Općine Luka („Glasnik Zagrebačke županije“, broj 24/18) Općinsko vijeće Općine Luka na svojoj 1. sjednici održanoj dana 17. lipnja 2021. godine donosi

**ODLUKU**

**o proglašenju statusa nerazvrstane ceste – javnog dobra u općoj uporabi LAZI I.**

**Članak 1.**

Ovom Odlukom utvrđuje se status nerazvrstane ceste NC059 Lazi I. – javnog dobra u općoj uporabi u neotuđivom vlasništvu Općine Luka, u k.o. Pluska.

Predmetnu dionicu nerazvrstane ceste čine djelovi k.č.br. 3995/1, 3995/2, 4001 i 4004 k.o. Pluska, a koje u naravi predstavljaju put dužine cca 540 metara.

**Članak 2.**

Temeljem ove Odluke provest će se postupak upisa nerazvrstane ceste u zemljišnu knjigu sukladno odredbama članka 131. do 133. Zakona o cestama („Narodne novine“, broj 84/11, 22/13, 54/13, 148/13, 92/14 i 110/19, kao i evidentiranje iste pri nadležnom uredu za katastar.

**Članak 3.**

Sukladno odredbama Zakona o cestama i s obzirom na činjenicu da se cesta iz članka 1. ove Odluke na dan stupanja Zakona o cestama koristila kao put-nerazvrstana cesta za promet vozila po bilo kojoj osnovi i koja je bila pristupačna većem broju korisnika, a službeno nije bila razvrstana kao nerazvrstana cesta – javno dobro, niti upisana u zemljišnim knjigama i evidenciji katastra kao takva, utvrđuje se potreba upisivanja stvarnog stanja navedene nerazvrstane ceste na temelju odgovarajućeg geodetskog elaborata u zemljišnim knjigama i katastru nekretnina kao nerazvrstana cesta – javno u općoj uporabi i kao neotuđivo vlasništvo Općine Luka, Trg svetog Roka 1, OIB:04413525022, neovisno o postojanju upisa prava vlasništva trećih osoba.

**Članak 4.**

Ova Odluka stupa na snagu osmog dana od dana objave.

Ova Odluka objaviti će se u „Glasniku Zagrebačke županije“.

OPĆINSKO VIJEĆE

Predsjednik

Krešimir Tuđman